بلوچی پربند
من اُمیتانی رہسر ءُ زید ءَ نشتگاں
گِند منا انگت وسّرءُ شیدا نِشتگاں 
الّما وشّی پروش دنت کہریں باریءَ 
کد بہ سمبئے تو من پما عید ءَ نشتگاں
روش ءَ روچ گْوازینت ءُ شپءِ لُنج ءَ ایر شتگ
سِتکوں پہ نوکیں بامے ءِ دید ءَ نِشتگاں
وہد نہ اوشتیت پہ ھرکس ءَ ھر وہد یک کرار
بِلّے کہ مرچی بے وسءُ بید ءَ نشتگاں
دلجم آں کائے زوت منی احوالءَ گِرئے
تئی ودارءَ من کؤل ءِ تئی کئید ءَ نِشتگاں
تلوسین ئے تو دائما پرچے چو منا
زوت بہ کن پمّن راہے یک پیدا نِشتگاں
زاناں کہ بندیگ ئے ھما تیاریں چاکرءِ
انگتا من ھم چو مُریدجان ءَ نِشتگاں
چِلّہے چونیں کہ نہ بیت سر پہ مُدّتے
مُلّا تئی رَکّ ءَ سرکتگ ھیدءَ نِشتگاں
مُلّاکلمتی